  Майя Бывальцева 27-тӥ коньывуонэ Глазкарын Удмурт автономилэн кивалтӥсезлы, кун но мер ужасьлы Иосиф Наговицынлы сӥзем буре ваён пу усьтозы. Со сярысь кар администрацилэн пресс-службаез ивортӥз. Буре ваён пулэз Киров нимо ульчаысь 11 номеро юрт (Столбов купечлэн азьвыл юртэз) борды шуккозы. Отын Ленинлэсь Россиысь калыкъёслэн эрикадъёссы сярысь декларацизэ шараязы, нош 1921-тӥ арын Иосиф Наговицынлэн кивалтэмез улсын улосвыл революционной комитет ужаз. Буре ваён ужрад «Из прошлого в настоящее: 100 лет государственности Удмуртии» конференци азьын ортчоз Пусъём, Иосиф Наговицынэз буре ваён пул юнматон сярысь куронэн «Удмурт Кенеш» огазеяськонлэн Глазкарысь ёзэтэз вазиськиз. Нош туэ куарусёнэ Кар дума Наговицынлэсь нимзэ карысь 17 номеро школалы сётон сярысь пумкылъян кутӥз. Тодэ вайытом, «Удмурт Кенешлэн» кичӧлтэмезъя Удмуртиын 10 нимо-дано удмуртъёслы сӥзем буре ваён пулъёс усьтыны чаклало.  Тегъёс: Удмуртия Глазкар удмуртъёс буреваён Удмуртилэнкунлыкезлы100ар 100ар  